open-index/open-wikipedia-markdown huggingface dataset:
Tom Willander

**Tom Willander** (s. 9. helmikuuta 2005 Tukholma, Ruotsi) on ruotsalainen jääkiekkoilija, pelipaikaltaan puolustaja. Willander edustaa NHL-joukkue Vancouver Canucksia. Hänellä on tulokassopimus joukkueen kanssa kauden 2027–2028 loppuun saakka.

Willanderin kasvattajaseura on Saltsjöbadens IF. Ennen NHL-uraansa hän edusti SHL-joukkue Rögle BK:ta ja Bostonin yliopiston joukkuetta. Vancouver Canucks varasi hänet ensimmäisellä kierroksella 11. varausvuorolla .

Willander on pelannut kaksi SHL:n runkosarjan ottelua ilman tehopistettä. Willander on pelannut yhden NHL:n runkosarjan ottelun ilman tehopisteitä. Kaikki uran tilastot päivitetty 29. lokakuuta 2025.

## Lähteet
X (Iben albumi)

**X** on IBE:n kahdeksas studioalbumi. Se julkaistiin 10. lokakuuta 2025.

Albumin kappaleista *Näkymätön* ja *Akvaario* julkaistiin yhteinen musiikkivideo nimellä *Näkymätön [X] Akvaario.* 

## Kappaleet
# 
# 
# 
# 
# 
# 
# 
# 
# 
# 

## Arvostelut
* Helsingin Sanomat:  

## Lähteet
Vatovavy-Fitovinany

**Vatovavy-Fitovinany** () oli hallinnollinen alue Madagaskarin itäosassa vuosina 2004–2021. Vuoden 2018 väestönlaskennassa sen väkiluku oli 1&nbsp;440&nbsp;657 ja pinta-ala 20&nbsp;739,8 neliökilometriä. Väestöstä kaupunkilaisia oli  prosenttia eli 136&nbsp;575 asukasta. 

Vuonna 2021 säädetyllä lailla alue jaettiin kahtia uusiksi Fitovinany ja Vatovavyn alueiksi.

Vatovavy-Fitovinanyn alue rajautui idässä Intian valtamereen.

Aluekeskus oli Manakaran kaupunki. Aluehallinnon seuraavalla tasolla Vatovavy-Fitovinanyn alueella oli kuusi piiriä (*district*).

## Lähteet
* 
* 

### Viitteet

## Aiheesta muualla
Because What You Want & What You Get Are Two Completely Different Things Tour

**Because What You Want & What You Get Are Two Completely Different Things Tour** on yhdysvaltalaisen hard rock -yhtye Guns N' Rosesin konserttikiertue. Se alkoi 1. toukokuuta 2025 Incheonissa, Etelä-Koreassa, ja se päättyi 8. marraskuuta 2025 Mexico Cityssä, Meksikossa.

Se on yhtyeen ensimmäinen kiertue uuden rumpalin Isaac Carpenterin kanssa pitkäaikaisen rumpalin Frank Ferrerin lähdön jälkeen. Hän jätti Guns N' Rosesin 19. maaliskuuta 2025.

Yhtye esiintyi kiertueellaan myös Suomessa 7. heinäkuuta 2025 Tampereella, Ratinan stadionilla.

## Lähteet
Friedrich von Hausegger

**Friedrich von Hausegger** (26. huhtikuuta 1837 – 23. helmikuuta 1899 Graz, Itävalta), itävaltalainen musiikkitieteilijä, -kriitikko, -kirjailija ja säveltäjä., dosentti Grazin yliopistossa vuodesta 1872). Hänen pääteoksensa on *Musik als Ausdruck* (1885). Hänen poikansa oli säveltäjä ja kapellimestari Siegmund von Hausegger.

## Lähteet

## Aiheesta muualla
Pitkäjärvi (Siilinjärvi, Räimäjärven valuma-alue)

**Pitkäjärvi** on kulttuurimaiseman reunustama järvi Siilinjävellä. Se sijaitsee kunnan eteläosassa noin kuusi kilometriä keskustasta länsilounaaseen. Järven pinta-ala on 63 hehtaaria. Etäisyys Kuopiosta on 17 kilometriä pohjoisluoteeseen.

## Maantiede
Pitkäjärven ulottuvuus kaakosta luoteeseen on noin 3,6 kilometriä. Järven levein kohta on noin 300 metriä, etelässä Pitkälahden kohdalla noin 400 metriä. Noin viidesosa Pitkäjärvestä on enintään kolme metriä syvä ja noin neljäsosa on vähintään kymmenen metriä syvä.

Pitkäjärven länsirannalla kohoaa Koukkumäki noin 125 metriä merenpinnan yläpuolelle eli noin 40 metriä järvenpintaa korkeammalle. Koukkumäen pohjoispuolella sijaitsee Koukkukallio ja Koukkuniemi. Järven länsipuolitse kulkee maantie 16281.

Pitkäjärvi saa vettä luoteesta Lyhyenjärveltä (87,2 metriä mpy). Pitkäjärven luusua sijaitsee etelässä, josta alkaa Vääräjoki, joka laskee Iso-Petäiseen.

Pitkäjärven vesitilavuus on 3&nbsp;796&nbsp;000 kuutiometriä. Järven ekologinen tila on tyydyttävä.

Pitkäjärvi (04.289.1.012) kuuluu Räimäjärven valuma-alueeseen (04.289), joka on kolmannen jakovaiheen vesistö Vuoksen vesistössä (04). Toinen jakovaihe on Kallaveden yläosan alue (04.28) ja ensimmäinen jakovaihe on Haukiveden–Kallaveden alue (04.2). Räimäjärvi ja Iso-Petäinen ovat laajimmat Räimäjärven valuma-alueen kolmestatoista järvestä. Niitä seuraavat Pitkäjärvi ja Lyhyenjärvi. Järviwikissä järjestys on Lyhyenjärvi ja Pitkäjärvi.

## Lähteet
Dietmar

**Dietmar** on saksalainen miehen etunimi.

Nimi Dietmar koostuu ’kansaa’ (muinaisyläsaksan *diot*) ja ’kuuluisaa, maineikasta’ (muinaisyläsaksan *mari*) merkitsevistä osista. Se on ollut Saksassa sadan suosituimman poikalasten nimen joukossa 1930-luvulta 1970-luvulle, mutta viime vuosikymmeninä sen suosio on huvennut. Vuosina 2010–2024 nimen Dietmar sai Saksassa alle kymmenen poikalasta.

Dietmarin nimipäivä on katolisen kirkon kalenterissa 2. tammikuuta, pyhän Dietmar Prahalaisen muistoksi, joka vuonna 976 nimitettiin ensimmäiseksi Prahan piispaksi ja perusti Prahan ensimmäisen luostarin.

## Tunnettuja Dietmareja

* Dietmar Bär (s. 1961), saksalainen näyttelijä
* Dietmar ”Didi” Constantini (s. 1955), itävaltalainen jalkapallovalmentaja
* Dietmar Hamann (s. 1973), saksalainen jalkapalloilija
* Dietmar Hopp (s. 1940), saksalainen liikemies
* Dietmar Köster (s. 1957), saksalainen poliitikko
* Dietmar Mögenburg (s. 1961), saksalainen korkeushyppääjä
* Dietmar Nöckler (s. 1988), italialainen hiihtäjä
* Dietmar Schauerhammer (s. 1955), saksalainen rattikelkkailija
* Dietmar ”Didi” Schneider (s. 1974), itävaltalainen polkupyöräpalloilija
* Dietmar Zeman (s. 1932), itävaltalainen fagotisti

## Lähteet
Räppäri (albumi)

**Räppäri** (tyyliteltynä **RÄPPÄRI**) on IBE:n seitsemäs studioalbumi. Se julkaistiin 3. marraskuuta 2023.

Singleinä albumilta julkaistiin kappaleet *Famous, Blondina, Venaa (mul on ongelma)* ja *Vyyhti (ettiny aitoo rakkaut).* 

## Kappaleet
# 
# 
# 
# 
# 
# 
# 
# 
# 
# 
# 
# 

## Arvostelut
* Soundi:  

## Lähteet
Iso-Petäinen (Siilinjärvi)

**Iso-Petäinen** on kulttuurimaiseman ja osin metsien reunustama järvi Siilinjävellä. Se sijaitsee kunnan eteläosassa noin kuusi kilometriä keskustasta lounaaseen. Järven pinta-ala on 1,1 neliökilometriä. Etäisyys Kuopiosta on 14 kilometriä pohjoisluoteeseen.

## Maantiede
Iso-Petäisen ulottuvuus etelästä pohjoiseen on noin 2,7 kilometriä. Lahtia ovat muun muassa kapeasuinen Pieni-Petäinen järven eteläosassa ja sen koillispuolinen Lapinlahti. Järven itäosassa sijaitsee Kourulahti, jonka luoteispuolella on Konttikaarre. Järven pohjoisosaan kuljetaan Konttisalmea, ja päästään Mäkärä-Petäiseen. Niemistä mainittakoon itärannan Lintuniemi. Noin seitsemäsosa Iso-Petäisestä on enintään metrin syvä ja lähes kymmenesosa on vähintään kymmenen metriä syvä. Syvin kohta, noin neljätoista metriä, sijaitsee järven eteläpuoliskolla.

Iso-Petäisen pohjoisosassa sijaitsee pieni saari. Järven rannoilla on asutusta. Konttivuori kohoaa Konttikaarteen itärannalla lähes 130 metrin korkeuteen merenpinnan yläpuolelle eli noin 40 metriä järvenpinnan yläpuolelle.

Iso-Petäinen saa vettä luoteesta Pitkäjärveltä ja laskee itään Räimäjärveen. Nimettömiä tulouomia on useita.

Iso-Petäisen vesitilavuus on 4&nbsp;570&nbsp;000 kuutiometriä. Järven ekologinen tila on hyvä.

Iso-Petäinen (04.289.1.005) kuuluu Räimäjärven valuma-alueeseen (04.289), joka on kolmannen jakovaiheen vesistö Vuoksen vesistössä (04). Toinen jakovaihe on Kallaveden yläosan alue (04.28) ja ensimmäinen jakovaihe on Haukiveden–Kallaveden alue (04.2). Iso-Petäinen on toiseksi laajin Räimäjärven valuma-alueen kolmestatoista järvestä. Laajin on Räimäjärvi. Iso-Petäistä seuraavat Lyhyenjärvi ja Pitkäjärvi.

Suomessa on kahdeksan vähintään hehtaarin laajuista Iso-Petäistä. Niiden yhteenlaskettu pinta-ala on 2,65 neliökilometriä. Siilinjärven Iso-Petäinen on niistä laajin.

## Lähteet
Lerone Murphy

**Lerone Murphy** (s. 22. heinäkuuta 1991) on englantilainen vapaaottelija, joka ottelee UFC:ssä. Murphyn painoluokka on höyhensarja. Hän on otellut UFC:ssä mm. suomalaista Makwan Amirkhania vastaan.

## Ammattilaisottelut

## Lähteet
Michael Page

**Michael Jerome Reece-Page** (s. 7. huhtikuuta 1987) on englantilainen vapaaottelija, joka ottelee UFC:ssä. Pagen painoluokka on välisarja. Page on ollut myös ammattilaispotkunyrkkeilijä ja hän on myös voittanut amatöörien maailmanmestaruuden. Pagella on musta vyö kungfussa.

## Ammattilaisottelut

## Lähteet
*https://www.tapology.com/fightcenter/fighters/21208-michael-page

*https://www.espn.com/mma/fighter/_/id/3022067/michael-page

*https://web.archive.org/web/20150402112900/http://www.wakoweb.com/en/attachment/99523efa-1807-47e3-9e1d-60936bb8aef5/
Mimmi Label

**Mimmi Label** on itsenäinen, vuoden 2025 alussa perustettu levy-yhtiö, jonka jakelijana toimii Playground Music. Mimmi Labelin toimintaa pyörittää neljän hengen tiimi, johon kuuluu Johanna von Hertzen, Tiina Häyhä, Reetta Sjödin ja Christina Boman.

Ajatus Mimmi Labelin taustalla on tukea erityisesti naisten musiikkiuria, se on saanut alkunsa Musamimmien päivässä tapahtumassa puhumassa olleen Playground Musicin A&R:nä työskentelevän Ninni Wetterstrandin aloitteesta. Mimmi Labelin pohjana toimii Johanna von Herzenin ja Tiina Häyhän jo aiemmin toiminnassa ollut musiikkialan yritys.

Levymerkkitoiminnan ohessa Mimmi Label järjestää myös tapahtumia (Mimmi Label Live), joissa yhtiön artistit ja muut nouseva nimet saavat esiintymistilaisuuksia. Lisäksi toimintaan kuulu kappaleiden tekemiseen keskittyviä leirejä, eli niin sanottuja biisileirejä.

## Artistit
Mimmi Labelin artistikiinnityksiin kuuluvat Johanna von Hertzen, Ilo, Pampulameri ja Norae Sofia Voltti ja Säilä-yhtye, joka edustaa enemmän rockmusiikkia. Toistaiseksi yhtiö on painottunut etupäässä popmusiikkiin, ja se on julkaissut muidenkin artistien, kuten Ellaellan ja Runon musiikkia.

## Tunnustukset ja palkinnot
Keväällä 2025 Mimmi Label valittiin Kasvu Openin TOP 30 – Suomen lupaavimmat kasvuyritykset 2025 -listalle.

## Lähteet

## Aiheesta muualla
Mimmi Labelin kotisivut
Sauzet (Drôme)

**Sauzet** () on kunta Ranskassa Drômen departementissa Auvergne-Rhône-Alpesin alueella. Se sijaitsee noin yhdeksän kilometriä Montélimarin kaupungista koilliseen.

Sauzetin keskiaikainen vanha kylä on rakentunut 1000-luvulla rakennetun linnan ympärille. Linna purettiin vuonna 1629 Richelieun määräyksestä, ja se jäi raunioiksi. Linnan kappeli on rakennettu 1100-luvun alussa, ja se on nykyään romaaninen Saint-Lambertin kirkko.

Kaupunki oli myös linnoitettu, ja sen varustuksia on yhä nähtävissä. Jäljellä ovat muiden muassa ulkovallin kaksi tornia ja 1300-luvulta peräisin oleva Portail Blanc -porttitorni.


Tiedosto:Église de Sauzet et murailles.jpg|Saint-Lambertin kirkko.
Tiedosto:Sauzet - Plaque de distances légales.jpg|Portail Blanc -porttitorni.


## Lähteet

## Aiheesta muualla
Sauzet

**Sauzet** voi tarkoittaa seuraavia:

* Sauzet, kunta Ranskassa Drômen departementissa
* Sauzet, kunta Ranskassa Gardin departementissa
* Sauzet, kunta Ranskassa Lotin departementissa
Johann Friedrich Ludwig Hausmann

**Johann Friedrich Ludwig Hausmann** (1782–1859) oli saksalainen mineralogi. Hän oli Göttingenin yliopiston professori vuodesta 1811. Laajojen mineralogian ja kristallografian tutkimusten lisäksi hän julkaisi myös geologian alalta, muun muassa teoksen *Über die Bildung des Harzgebirges* (1842), sekä käsikirjan *Handbuch der Mineralogie* (2. p. 1828–1847), jossa hän esittää laatimansa mineraalijärjestelmän.

## Lähteet

## Aiheesta muualla
Hausmann

**Hausmann** tai **Haussmann** on muun muassa seuraavien henkilöiden sukunimi:

* Aino Hausmann (1901–1972), suomalainen tekstiilitaiteilija ja käsityönopettaja
* Georges-Eugène Haussmann (1809–1891), ranskalainen virkamies ja kaupunkisuunnittelija
* Ib Hausmann, saksalainen klarinetisti ja säveltäjä
* Johann Friedrich Ludwig Hausmann (1782–1859), saksalainen mineralogi, professori
* Julie Hausmann (1826–1901), baltiansaksalainen opettaja ja virsirunoilija
* Richard Hausmann (1842–1918), baltiansaksalainen professori Tarton yliopistossa, historioitsija ja arkeologi
* Sahra Hausmann (s. 1973), norjalainen käsipalloilija.
Jared Cannonier

**Jared Christopher Cannonier** (s. 16. maaliskuuta 1984) on yhdysvaltalainen vapaaottelija, joka ottelee UFC:ssä. Cannonierin painoluokka on keskisarja. Cannonier on otellut UFC:n keskisarjan mestaruudesta kerran, mutta hän hävisi Israel Adesanyalle. 

## Ammattilaisottelut

## Lähteet
*https://www.tapology.com/fightcenter/fighters/63163-jared-cannonier

*https://www.espn.com/mma/fighter/_/id/3154860/jared-cannonier
Volvo Island

**Volvo Island** on pieni keinotekoinen saari tulvineessa kaivoksessa lähellä Ottawaa, Illinoisissa, Yhdysvalloissa. Saaren nimi viittaa sen ainoaan asukkaaseen: vuoden 2001 Volvo S80 -sedaniin. Tammikuussa 2012 tapahtuneesta sijoittamisestaan ​​lähtien ajoneuvo on pysynyt alueen tunnusomaisena maamerkkinä.

## Historia
Volvo Islandin luomisen idean takana oli Scott Mann, Ottawassa asuva ja kahden paikallisen autokorjaamon omistaja. Saaren ympäristö oli alun perin hylätty kaivos, joka myöhemmin täytettiin noin 12 metrin seisovalla vedellä, jolloin muodostui järvi. Vuoden 2012 alussa Mann päätti sijoittaa Volvon järveen ulottuvalle niemelle. Hinausauton avulla auto sijoitettiin maamassan päähän. Myöhemmin kaivinkoneella poistettiin yhdistävä maa, jolloin ajoneuvo eristettiin omalle pienelle saarelleen.

Aluksi Mann harkitsi kilpailun järjestämistä, jossa yleisöä pyydettäisiin arvaamaan, miten auto oli sijoitettu saarelle. Turvallisuussyistä – erityisesti syvien vesien kautta saarelle pääsevien ihmisten riskin vuoksi – hän päätti kuitenkin olla tekemättä sitä. Huvin vuoksi hän kuitenkin sijoitti ajoneuvon sinne toivoen, että se houkuttelisi kävijöitä hänen autokorjaamolleen.

## Vastaanotto
Volvo Island on vuosien varrella herättänyt huomiota turistikohteena. Kohde on ollut näkyvissä Google Mapsissa ja Street View'ssa vuodesta 2015 lähtien, mikä on lisännyt kiinnostusta ja vierailuja niiden keskuudessa, jotka ovat kiinnostuneita sen ainutlaatuisesta ulkonäöstä. Viimeaikaisten kertomusten mukaan paikalla on 4,9 tähden luokitus Googlessa, joka perustuu yli 250 arvosteluun. Kävijät kuvailevat sitä usein "majesteettiseksi" ja "ensiluokkaiseksi turistikohteeksi".

## Nykyinen tila
Vaikka vuoden 2001 Volvo S80 on altistunut luonnonvoimille yli vuosikymmenen ajan, se on edelleen saarella ja näyttää suhteellisen ehjältä. Tällä hetkellä ei ole suunnitelmia ajoneuvon poistamiseksi tai saaren muuttamiseksi.

## Lähteet
Kalávrytan linna

**Kalávrytan linna** () eli **Orián linna** (Κάστρο της Ωριάς, *Kástro tis Oriás*) oli keskiaikainen linna Akhaiassa Kreikassa. Sen rauniot sijaitsevat kukkulalla noin 1,5 kilometriä itään Kalávrytan kylästä.

Linna rakennettiin Kreikan frankkivallan aikana 1200-luvulla. Sen hallitsijat vaihtuivat historian aikana bysanttilaisista osmaniturkkilaisiin ja venetsialaisiin.

## Historia

Antiikin aikana myöhemmän Kalávrytan linnan kukkula toimi oletettavasti Kynaithan kaupungin akropoliina eli linnavuorena. Kalávrytan linna rakennettiin Kreikan frankkivallan aikana joskus vuoden 1209 jälkeen. Se toimi Akhaian ruhtinaskunnan Kalávrytan paronikunnan keskuksena. Sen ensimmäinen paroni ja linnan rakennuttaja oli Othon de Durnay.

Bysanttilaiset valtasivat linnan haltuunsa joskus vuosien 1260 ja 1270 välillä. Tämä merkitsi paronikunnan loppua. Tämän jälkeen linna toimi bysanttilaisten, myöhemmin bysanttilaisen Morean despotaatin, etuvartioasemana muutoin frankkien hallitsemalla alueella. Frankit rakensivat lähelle korkeammalle huipulle Tremoulásin linnan vartioimaan Kalávrytaa.

Theodoros I Palaiologos myi Kalávrytan linnan johanniittain ritarikunnalle vuonna 1400. Vuonna 1404 se palasi bysanttilaisille. Osmanit valtasivat linnan vuonna 1458. Tuomas Palaiologoksen joukot valtasivat sen takaisin vuonna 1459. Mehmed Valloittaja valtasi sen takaisin turkkilaisille vuonna 1460. Peloponnesoksen toisen venetsialaiskauden aikana vuosina 1686–1715 linna oli venetsialaisten hallussa. Tämän jälkeen se palasi turkkilaisille.

Kreikkalaiset saivat linnan haltuunsa vapaussodan jälkeen vuonna 1829. Tuossa vaiheessa se oli menettänyt sotilaallisen merkityksensä.

## Rakennelma

Kalávrytan linna sijaitsee luonnostaan vahvasti suojatulla Aroánia- eli Chelmós-vuoreen yhdistyvällä kukkulalla noin  metrin korkeudessa merenpinnasta laskettuna ja noin 400 metriä ympäristöään korkeammalla. Linnoitus kattaa noin 350 × 100 metrin alueen ja sen pinta-ala on noin kaksi hehtaaria. Sen muurit seuraavat kukkulan huipulla olevan tasangon reunoja.

Sisämuuri, noin metrin paksuinen ja kalkkilaastilla rakennettu, oli erittäin vahva, ja sitä on säilynyt edelleen paikoin useiden metrien korkuudelta. Ulkomuureissa näkyy yhä jäänteitä ampuma-aukoista ja kahdesta osittain sortuneesta tornista. Paikalla on myös vesisäiliöitä, pääportin jäänteet sekä kiveen hakattu kaivo. Kukoistuskautenaan linnassa oli noin 50 asuinrakennusta, joista on säilynyt vain vähäisiä jälkiä.

Linnan rakentamisessa on käytetty uudelleen paikan antiikin aikaisia rakennuskiviä. Kukkulan länsirinteessä on jäänteitä sekä antiikin että keskiajan rakenteista.

## Lähteet
Argyrókastro

**Argyrókastro** (, ), myös *Magoúlianan linna* (Κάστρο Μαγουλιάνων, *Kástro Magouliánon*) ja *Gortynían linnake* (Γορτυνιακό Δυναμάρι, *Gortyniakó Dynamári*), oli linna Arkadiassa Kreikassa. Sen rauniot sijaitsevat vuorella lähellä Magoúlianan kylää.

Linna rakennettiin Kreikan frankkivallan aikana. Sen hallitsijat vaihtuivat historian aikana bysanttilaisista osmaniturkkilaisiin ja venetsialaisiin.

## Historia

Argyrókastro rakennettiin Kreikan frankkivallan aikana, todennäköisesti 1200-luvulla. Se kuului Akhaian ruhtinaskuntaan kuuluneelle Ákovan paronikunnalle. Nimen Argyrókastro eli ”Hopealinna” alkuperää ei tunneta. Paikalla oli myös samanniminen asutus. Noin vuonna 1320 alue siirtyi frankeilta bysanttilaiselle Morean despotaatille, mutta ei ole tietoa siitä, käyttivätkö bysanttilaiset linnaa.

Historiallisissa lähteissä Argyrókastro esiintyy ensimmäisen kerran vasta 1400-luvulla. Venetsialaisissa lähteissä se esiintyy nimillä *Argiro Castro vel Agnocastro* (1463) ja *Arzirocastro* (1467). Vuonna 1469 linna mainitaan tuhotuksi. Vuonna 1470 se oli osmanien hallussa. Osmanivallan aikana Argyrókastron nimi esiintyy Dimitsánan ja Argyrókastron hiippakunnan nimessä. Venetsialaisten tiedetään kunnostaneen linnaa vielä Peloponnesoksen toisella venetsialaiskaudella 1685–1715. Tämän jälkeen se jäi käytöstä.

Magoúlianan kylä otti vuonna 1927 linnan mukaan nimen Argyrókastro(n), mutta nimestä luovuttiin jo vuonna 1929.

## Rakennelma

Linna sijaitsee vuorenhuipulla koilliseen Magoúlianan kylästä. Se on rakennettu noin  metrin korkeuteen merenpinnasta laskettuna ja noin 650 metriä ympäristöään korkeammalle, mikä tekee siitä Peloponnesoksen ja koko Kreikan korkeimmalla olevan linnan. Linnan pinta-ala on noin 0,28 hehtaaria.

Linna koostuu kahdesta osasta, alemmasta ja ylemmästä osasta. Paikalla on muurin ja tornien raunioita. Linnan portin katsotaan olleen eteläsivulla. Linnan sisäpuolella on kahden rakennuksen rauniot, koiltaan 7,4 × 4 metriä ja 3 × 4 metriä, sekä kirkko. Kirkon kaakkoispuolella on linnan päätorniksi oletetut jäänteet, joiden koko on 5,2 × 2,5 metriä. Kirkon eteläpuolella on 11 × 7 metrin kokoinen ja 4,5 metriä syvä luonnononkaloon tehty vesisäiliö.

## Lähteet

## Aiheesta muualla
Christopher Pike

**Christopher Pike** on Anson Mountin esittämä kuvitteellinen hahmo televisiosarjassa *[[Star Trek: Strange New Worlds]]*, jota esitetään SkyShowtime-suoratoistopalvelussa. Pike toimii tähtilaiva USS Enterprisen kapteenina. 

## Lähteet
Karýtainan linna

**Karýtainan linna** () on keskiaikainen linna Karýtainan kylässä Kreikassa. Se rauniot sijaitsevat kukkulalla kylän luoteispuolella.

Linna rakennettiin Kreikan frankkivallan aikana 1200-luvulla. Sen hallitsijat vaihtuivat historian aikana bysanttilaisista osmaniturkkilaisiin ja venetsialaisiin. Kreikan vapaussodan alussa vuonna 1821 Theódoros Kolokotrónisin joukot valtasivat linnan, joka toimi myöhemmin hänen tukikohtanaan ja siviilien turvapaikkana.

## Historia

Antiikin aikana myöhemmän Karýtainan linnan paikalla oli oletettavasti Brenthen kaupungin akropolis eli linnavuori. Paikalla oli linna myös bysanttilaisella kaudella. Karýtainan linna rakennettiin Kreikan frankkivallan aikana 1200-luvulla. Tarkemmin sen rakentaminen ajoitetaan noin vuoteen 1245. Se toimi Akhaian ruhtinaskunnan Karýtainan paronikunnan keskuksena.

Bysanttilaiset valtasivat linnan vuonna 1324 lahjottuaan sen komentajan, ja siitä tuli osa Morean despotaattia. Osmanit valtasivat linnan ilman vastarintaa vuonna 1458 tai 1460. Linna toimi hallinnollisen alueen keskuksena myös turkkilaisajalla. Peloponnesoksen toisen venetsialaiskauden aikana vuosina 1687–1715 linna oli venetsialaisten hallussa.

Kreikan vapaussodan alussa vuonna 1821 Karýtainan linna oli ensimmäisiä kreikkalaisten valtaamia linnoja, kun Kolokotrónisin joukot valtasivat sen Karýtainan taistelussa 27. maaliskuuta. Kolokotrónis paransi linnoitteita vuonna 1826, kun se toimi tukikohtana Ibrahim paššan egyptiläisiä joukkoja vastaan sekä siviilien turvapaikkana. Kolokotrónis rakennutti linnan viereen myös oman talonsa. Ibrahim yritti vallata linnan, mutta yritys epäonnistui.

## Rakennelma

Karýtainan linna on rakennettu vuorelle 582 metrin korkeuteen merenpinnasta laskettuna ja noin 150 metriä ympäristöään korkeammalle. Linna on rakennettu pitkänomaisen kolmiomaisen pohjapiirroksen mukaan maaston muotoja seuraten. Sen pituus on noin 110 metriä ja leveys eteläosassa noin 40 metriä. Kulmissa on kolmiomaisia ja keskellä sivua puolipyöreä torni. Pääsisäänkäynti sijaitsi kaakossa, jossa porttipiha johti holvattuun käytävään ja linnan sisäosiin. Pääporttia suojasivat viereiset tornit. Sen yläpuolella oli vaakunakivi.

Sisätiloissa oli vartiorakennus, vedenkeruualtaana toiminut säiliö (kisterni) sekä suuri vastaanottosali, jonka alempi kerros toimi vesisäiliönä ja ylempi asuintiloina tulisijoineen. Aiemmin linnassa oli myös suuri keskitorni, joka ei ole säilynyt. Muurien varrella oli useita rakennuksia lääninherran perheen asuintiloiksi. Rakennusmateriaaleina käytettiin paikallista louhittua kiveä ja runsaasti laastia; tiiliä on käytettyä vain vähän.

Linnan ulkopuolella sijaitsevat Neitsyt Marian (*Panagía*) kirkko, Kolokotrónisin talona tunnettu 1800-luvun rakennus sekä Mantzouranógiannisin torni, joka on yksi parhaiten säilyneistä bysanttilaisista linnoitetuista asuinrakennuksista Peloponnesoksella.

## Lähteet

## Aiheesta muualla
Tremoulásin linna

**Tremoulásin linna** () oli keskiaikainen linna Akhaiassa Kreikassa. Sen rauniot sijaitsevat noin 2,5 kilometriä itään Kalávrytan kylästä.

## Historia

Tremoulásin linna rakennettiin Kreikan frankkivallan aikana frankkien menetettyä Kalávrytan linnan bysanttilaisille joskus vuosien 1260 ja 1270 välillä. Se rakennettiin viereiselle korkeammalle kukkulalle ja sen tehtäväksi on tulkittu Kalávrytan linnan vartioiminen. Sen perustamisvaiheet tunnetaan kuitenkin huonosti. Linna kuului Akhaian ruhtinaskunnan Chalandrítsan paronikunnalle. Linnan rakentaminen ajoitetaan joko 1200-luvun lopulle tai vuosiin 1315–1316, jolloin paronina toimi Nicholas de Dramelay. Linnan nimen arvellaan muuntuneen La Tremoille / de Dramelay -suvun nimestä, mutta sitä on selitetty myös muulla tavalla.

## Rakennelma

Linna on rakennettu kukkulalle noin  metrin korkeuteen merenpinnasta laskettuna ja noin 400 metriä ympäristöään korkeammalle. Sen paikka on noin kilometrin itäkaakkoon Kalávrytan linnasta.

Linnasta on säilynyt nykyaikaan vain raunioita. Linnan muurien pituus oli noin 280 metriä, josta noin 200 metrin verran on edelleen hahmotettavissa. Muuria on säilynyt parhaimmillaankin vain noin metrin korkeudelta. Kukkulan korkeimmalta kohdalta on löydetty keskustorniksi tulkittuja jäänteitä. Linnan eteläosasta on löydetty 6 × 3 metrin kokoinen vesisäiliö.

## Lähteet
Thyregod

**Thyregod** on taajama Vejlen kunnassa Tanskassa. Taajamassa oli 1&nbsp;319 asukasta vuoden 2025 alussa.

## Väestökehitys

## Lähteet

## Aiheesta muualla
Tártarisin linna

**Tártarisin linna** () eli **Sopotón linna** (Κάστρο Σοπωτού, *Kástro Sopotoú*) oli keskiaikainen linna Akhaiassa Peloponnesoksen niemimaalla Kreikassa. Sen rauniot sijaitsevat Tártaris-vuorella Kalávrytan kunnassa.

## Historia

Tártarisin linna rakennettiin Kreikan frankkivallan aikana 1200-luvulla. Se kuului Akhaian ruhtinaskunnan Kalávrytan paronikunnalle. Linnan tehtävänä oli oletettevasti vuoriston solien vartiointi.

Linnan tarkkaa historiaa ei tunneta. Seuraten alueen yleistä historiaa se mitä ilmeisimmin päätyi Bysantille joskus vuoden 1263 jälkeen ja myöhemmin bysanttilaiselle Morean despotaatille. Tämän jälkeen sen saivat osmaniturkkilaiset vuonna 1460. Tämän jälkeen linna oletettavasti hylättiin, sillä turkkilaiset eivät vaikuta käyttäneen sitä, mutta eivät toisaalta sallineet kreikkalaisten pitää hallussaan linnoitettuja paikkoja. 1400-luvun venetsialaisissa lähteissä linna esiintyy nimellä *Tartari vel Tradici Grando*.

## Rakennelma

Linna sijaitsee noin 32 kilometriä etelälounaaseen Kalávrytan kylästä, ja itään Aroánian kylästä eli entisestä Sopotósta, josta linna on saanut toisen nimensä. Se on rakennettu vuorelle noin  metrin korkeuteen merenpinnasta laskettuna ja noin 500 metriä ympäristöään korkeammalle. Näin linna sijaitsee poikkeuksellisen korkealla, ja se on toiseksi korkeimmalla oleva Kreikan linnoista läheisen Argyrókastron jälkeen.

Linna oli kooltaan suhteellisen pieni. Sen muurien pituus oli noin 250 metriä, ja ne sulkivat sisäänsä noin 0,35 hehtaarin kokoisen alueen. Korkeimmalla kohdalla oli ilmeisesti jonkinlainen sisälinna, oletettavasti torni. Linna on suurimmaksi osaksi tuhoutunut, mutta sen rajat erottuvat edelleen. Parhaiten on säilynyt linnan etelämuuria.

## Lähteet
Nørrebron teatteri

**Nørrebron teatteri** () on Kööpenhaminan Nørrebrossa sijaitseva vuonna 1886 perustettu teatteri. Se keskittyy erityisesti komedioihin, revyisiin ja musikaaleihin. Teatteri paloi vuonna 1931, ja seuraavana vuonna valmistui Vilhelm Lauritzenin suunnittelema modernistinen teatterirakennus. Teatterisalissa on 620 paikkaa.
## Lähteet

## Aiheesta muualla

* Teatterin verkkosivut
Per Pallesen

**Per Pallesen** (s. 30. huhtikuuta 1942 Aars) on tanskalainen näyttelijä, teatteriohjaaja ja teatterinjohtaja. Hän debytoi vuonna 1966 ja työskenteli Hjørringin revyyteatterissa vuosina 1979–1997. Suurelle yleisölle Pallesen tuli 1980-luvulla tunnetuksi televisiosarjoista *Dansk Naturgas* ja *[[Matador (televisiosarja)|Matador]]*. Vuosina 2001–2007 hän johti Nørrebron teatteria.
## Lähteet

## Aiheesta muualla
Lauritzen

**Lauritzen** on seuraavien henkilöiden sukunimi:

* Dag Otto Lauritzen (s. 1956), norjalainen maantiepyöräilijä
* Karsten Lauritzen (s. 1983), tanskalainen poliitikko
* Sebastian Lauritzen (s. 1983), ruotsalainen jääkiekkoilija
* Vilhelm Lauritzen (1894–1984), tanskalainen arkkitehti
Vilhelm Lauritzen

**Vilhelm Theodor Lauritzen** (10. syyskuuta 1894 Slagelse – 22. joulukuuta 1984) oli tanskalainen modernistinen arkkitehti. Hän valmistui Kuninkaallisen taideakatemian arkkitehtikoulusta vuonna 1921 ja suunnitteli erityisesti julkisia rakennuksia, mutta myös yksityisiä asuintaloja.
## Töitä

Hotel Skt. Petri.jpg|Daellin tavaratalo, nykyinen Hotel Sankt Petri (1933)
Gladsaxe Rådhus 01.jpg|Gladsaxen kaupungintalo (1937)
Radiohuset Frederiksberg.jpg|Entinen Danmarks Radion pääkonttori Frederiksbergissä (1941)
Vega.jpg|Vesterbron työväentalo, nykyinen Vega (1956)
Denmark embassy 3.JPG|Tanskan suurlähetystö Washingtonissa (1960)

## Lähteet

## Aiheesta muualla
Jessen

**Jessen** on seuraavien henkilöiden sukunimi:

* Ida Jessen (s. 1964), tanskalainen kirjailija
* Jens Jessen (1895–1944), saksalainen taloustieteilijä
* Edwin Jessen (1833–1921), tanskalainen historioitsija ja kielitieteilijä
* Sandra Jessen (s. 1995), islantilainen jalkapalloilija
Ida Jessen

**Ida Jessen** (s. 25. syyskuuta 1964 Gram) on tanskalainen kirjailija ja kääntäjä. Hän on julkaissut romaaneja, novelleja ja lastenkirjoja. Jessen valmistui Aarhusin yliopistosta 1990 pääaineinaan kirjallisuustiede ja mediatutkimus. Hänet valittiin vuonna 2012 Tanskan akatemian jäseneksi.
## Lähteet

## Aiheesta muualla
Høgni Hoydal

**Høgni Karsten Hoydal** (s. 28. huhtikuuta 1966 Kööpenhamina, Tanska) on färsaarelainen poliitikko, joka valittiin Färsaarten parlamenttiin vuonna 1998. Hän on toiminut Färsaarten ulkoministerinä, terveysministerinä ja varapääministerinä.

## Tausta ja yksityiselämä
Hoydalin vanhemmat olivat Gunnvor Djurhuus Hoydal ja Kjartan Hoydal, hänen vaimonsa on Hildur Hermansen, ja heillä on kolme lasta. Hoydal opiskeli Roskilden yliopistossa historiaa ja tiedotusoppia. Ennen poliittista uraansa hän toimi merillä ja opettajana sekä lehdistössä että televisiossa. Vuonna 2000 hän julkaisi kaksi kirjaa: *Myten om Rigsfællesskabet* ja *Frælsi er ábyrgd*. Ennen politiikkaan lähtemistä Hoydal on työskennellyt Färsaarten yleisradioyhtiön toimittajana vuosina 1995–1998. Lisäksi hän on ollut merimies ja opettaja.

## Poliittinen ura
Ensimmäisen kerran Hoydal valittiin Färsaarten parlamenttiin vuonna 1998.

Hoydal on tasavaltalaispuolueen aktiivi. Hän on toiminut puolueensa perusteiden mukaisesti kannattamassa sekä sosialismia että saarten itsenäisyyttä. Hänet tunnettiinkin juuri itsenäisyyden kannattajana vuosina 1998–2011, ja hän toimikin itsenäisyysliikkeen kärkihahmona ainakin vuoteen 2011. Hän toimi puolueensa puheenjohtajana vuosina 2000 ja luopui puheenjohtajuudesta lokakuussa 2024.

Hoydal edusti Färsaaria Tanskan kansankäräjillä kahdesti: ensimmäisen kerran vuosina 2001–2011 ja uudelleen 2015–2019.

## Lähteet
Alankomaiden parlamenttivaalit 2025

**Alankomaiden parlamenttivaalit 2025** järjestettiin 29. lokakuuta. Niissä valittiin kaikki 150 paikkaa edustajainhuoneeseen.

Vaalien voittajaksi nousi keskustaliberaali Demokraatit 66, joka sai noin 28&nbsp;400 ääntä enemmän kuin toiseksi tullut Vapauspuolue. Molemmat saivat 26 paikkaa, mutta D66 kasvatti paikkamääräänsä viime vaaleihin verrattuna, kun taas Vapauspuolue menetti kannatustaan.

## Tausta
Vaalit olivat ennenaikaiset, sillä Dick Schoofin hallitus kaatui kesäkuussa 2025 Vapauspuolueen erottua siitä turvapaikkapolitiikkaan liittyneiden erimielisyyksien takia.

Äänioikeus vaaleissa on kaikilla sellaisilla Alankomaiden kansalaisilla, jotka ovat viimeistään vaalipäivään mennessä 18-vuotiaita.

## Kampanjointi
Vaalien alla ennakkosuosikkina pidettiin Vapauspuoluetta, jonka kannatus tosin oli laskenut hieman. Sillä ei kuitenkaan katsottu olevan mahdollisuuksia nousta hallitukseen, vaikka se voittaisi vaalit.

### Vaaliväittelyitä

### Kannatusmittaukset

## Tulokset

Vaali-illan ovensuukyselyiden mukaan suurimmaksi puolueeksi oli nousemassa keskustaliberaali Demokraatit 66 -puolue Vapauspuolueen ollessa toisella sijalla.

Kun äänistä oli laskettu 99 prosenttia, sekä Demokraatit 66 että Vapauspuolue olivat saamassa 26 paikkaa. Kolmantena oli VVD 22 paikalla.

## Jälkipyykki
Timmermans ilmoitti alustavien tulosten tultua julki eroavansa GroenLinks-PvdA -allianssin johdosta.

D66:n johtaja Jetten on kaavaillut muodostavansa neljän puolueen hallituksen, johon kuuluisivat myös GroenLinks-PvdA, VVD ja CDA.

## Lähteet

## Aiheesta muualla
Smidstrup

**Smidstrup** voi tarkoittaa seuraavia:

* Smidstrup, taajama Gribskovin kunnassa Tanskassa
* Smidstrup, taajama Vejlen kunnassa Tanskassa
Sopimustie

**Sopimustie** tarkoittaa Suomessa yksityistietä, johon jollekin kiinteistölle, yritykselle tai henkilölle on myönnetty sopimuksella tienkäyttöoikeus.

Sopimustiehen ei ole perustettu tieoikeutta. Suullinen tai kirjallinen sopimus tienkäyttöoikeudesta sitoo ainoastaan niitä, jotka ovat sen tehneet tai hyväksyneet sekä heidän perillisiään.

Yksityistielaki ei koske sopimusteitä muuten kuin niiden lakkauttamisessa.

Monet metsäautotiet on aikanaan tehty sopimusteinä.

## Lähteet
Tilustie

**Tilustie** eli **oma tie** tarkoittaa Suomessa yhden kiinteistön alueella kulkevaa yksityistietä. Tien käyttö on sallittu vain kiinteistön omistajalle tai haltijalle. Kenelläkään muulla ei ole tiehen sopimukseen perustuvaa tai pysyvää käyttöoikeutta.

Oma tie on esimerkiksi talolle johtava pihatie tai talotie, viljelystie tai metsätie, tie järven rantaan tai saunamökille.

Yksityistielaki ei koske omia teitä.

## Lähteet
Toimitustie

**Toimitustie** tarkoittaa Suomessa yksityistietä, johon on pysyvä, viranomaisen vahvistama tieoikeus.

Toimitustie on voitu perustaa esimerkiksi yksityistietoimituksessa, se voi olla vanhan jakolain mukainen rasitetie tai maantiestä yksityiseksi tieksi maantietoimituksessa muutettu tie. Tieoikeus toimitustiehen säilyy kiinteistön kaupassa.

Pääsääntöisesti toimitustiet ovat tieosakkaiden käytössä, mutta ne voivat kuitenkin olla myös yleisessä käytössä esimerkiksi läpikulkutienä.

Toimitustien ylläpidosta vastaavat tieosakkaat yhdessä. Asioiden hoitamista varten voidaan perustaa tiekunta. Toimitusteitä koskee yksityistielaki.

## Lähteet
Karttatie

**Karttatie** tarkoittaa karttaan merkittyä tietä. Nimitys on yleiskielinen.

Tien näkyminen kartalla ei kerro sitä, saako tietä käyttää ja mikä sen oikeudellinen asema on. Karttatie voi olla yksityistie kuten toimitustie, sopimustie tai tilustie.

## Lähteet
Hartwig (etunimi)

**Hartwig** on saksalainen miehen etunimi, jota käytetään myös sukunimenä.

Nimi Hartwig muodostuu useissa germaanisissa etunimissä esiintyvistä aineksista: ’kovaa’ tai ’vahvaa’ merkitsevästä sanasta (muinaisyläsaksan *harti*) ja ’taistelua’ merkitsevästä sanasta (muinaisyläsaksan *wig*). Nimi on nykyään etunimenä varsin harvinainen: vuosina 2010–2024 sen sai Saksassa ensimmäiseksi etunimekseen alle kymmenen poikalasta.

## Tunnettuja Hartwigeja

### Hartwig etunimenä
* Hartwig Gauder (1954–2020), saksalainen kävelijä
* Hartwig Hausdorf (s. 1955), saksalainen matkailuyrittäjä ja rajatietokirjailija
* Hartwig von Ludwiger (1895–1947), saksalainen kenraali

## Lähteet

## Katso myös

* Hartwig sukunimenä
Tieosakas

**Tieosakas** tarkoittaa Suomessa sitä, jolla on tieoikeus yksityistiehen. Tien tieosakkaisiin kuuluvat tieoikeuden saaneiden kiinteistöjen omistajat sekä tieoikeuden saaneet muut tahot kuten elinkeinonharjoittajat.

Tieosakkailla on oikeus käyttää yksityistietä. Lähtökohtaisesti tieosakkaiden omaa liikennettä ei voi rajoittaa. Oikeus sisältää kaiken luvallisen tieosakkaiden kiinteistöille suuntautuvan tavarankuljetuksen ja henkilöliikenteen. Tietä ei saa kuitenkaan tietoisesti vaurioittaa. Huomattavaa haittaa aiheuttavaan liikenteeseen voidaan puuttua.

Tieosakkailla on velvollisuus osallistua osuuksiensa mukaisesti tienpitoon eli kustannusten maksamiseen (*tiemaksu*).

Jos tietä joudutaan tieosakkaan toiminnan takia kunnostamaan, tieosakas voi olla korvausvelvollinen.

Tieosakkuutta ei tarvitse hakea. Jokaisesta tieoikeuden saaneesta tulee tieosakas automaattisesti.

## Lähteet
Hannu Kuusela (professori)

**Hannu Sakari Kuusela** (s. 6. syyskuuta 1956 Salla) on suomalainen yrityksen taloustieteen professori.

Hannu Kuusela syntyi Frans Kaarlo Kuuselan ja Aini Hellevi Hännisen perheeseen ja avioitui 1985 terveydenhoitaja Anne Marjatta Virtasen kanssa. Kuusela tuli ylioppilaaksi Sallan lukiosta 1975 ja valmistui Tampereen yliopistosta sosionomiksi 1980, yhteiskuntatieteiden maisteriksi 1984 ja kauppatieteen lisensiaatiksi 1991. Kauppatieteen tohtoriksi hän väitteli siellä 1992.

Kuusela oli Yrittäjäin Vakuutus Keskinäinen Yhtiö -vakuutusyhtiön palveluksessa 1976–1988, toimien viimeksi tutkimuspäällikkönä, Tampereen yliopistossa vakuutusopin lehtori 1986–1994 ja Suomen Akatemian tutkija 1991–1993. Hän on ollut Tampereen yliopiston yrityksen taloustieteen apulaisprofessori ja professori vuodesta 1995. Kuusela oli vieraileva tutkija Arizonan yliopistossa 1992–1993. Hänellä on ollut myös useita asiantuntija- ja luottamustehtäviä. Kuusela on sekä julkaissut tutkimuksia että ollut laatimassa alansa oppikirjoja.

## Lähteet
Takou (1900)

**Takou** oli Ranskan laivaston Kiinalta vallattu hävittäjä.

## Valmistus
Kiina tilasi Elbingistä F. Schichaulta neljä hävittäjää, jotka laskettiin vesille 1898.

## Palvelus
Britannian kuninkaallisen laivaston hävittäjät *[[HMS Whiting]]* ja *[[HMS Fame (1896)|HMS Fame]]* valtasivat 17. kesäkuuta 1900 Kaakkois-Kiinassa neljä Kiinan laivaston hävittäjää Takun linnakkeen valtauksessa. Vallatut alukset jaettiin boksarikapinaa kukistamassa olleen neljän maan kesken. *Hai Ching* luovutettiin Ranskalle, joka liitti sen 20. kesäkuuta 1900 laivastoonsa nimellä *Takou*.

Alus saapui 13. toukokuuta 1901 Saigoniin. Alus tutki 1901 Jangtsea, minkä jälkeen se liitettiin Saigonin torpedovenelaivueen johtoalukseksi. Alus ajoi karille 22. helmikuuta 1911 Poulo Condorissa ja poistettiin palveluksesta maaliskuussa. Alus irrotettiin karilta 27. huhtikuuta. Tykkivene *Styx* hinasi 2. toukokuuta aluksen Saigoniin, missä todettiin 30. syyskuuta aluksen olevan korjauskelvoton. Se poistettiin alusluettelosta 23. marraskuuta ja myytiin 1912 Saigonissa.

## Lähteet
*
*
*

### Viitteet
Lvi Kurikka

**LVI Kurikka Oy** on vuonna 2011 perustettu suomalainen talotekniikkaurakointiin erikoistunut yritys, joka toimii Pirkanmaalla. Vuonna 2024 se työllisti 90 ihmistä ja liikevaihto oli 18,8 miljoonaa euroa. LVI Kurikka on palkittu muun muassa Pirkanmaan vuoden yrityksenä 2025 ja Ylöjärven elinkeinopalkinnolla 2022.

## Lähteet

## Aiheesta muualla
* Virallinen sivusto
Iivari Mononen

**Iivari Mononen Oy** on suomalainen perheomisteinen konserni, joka valmistaa puupylväitä, infrapuutavaraa ja aitatolppia. Yhtiön perusti Iivari Mononen vuonna 1952. Pääkonttori on Joensuussa.

Iivari Mononen on kansainvälinen konserni, joka toimii vuosikymmenien kokemuksella. Yrityksellä on kaksi tytäryhtiötä: Scanpole Oy ja PrimaTimber Oy. Yritys työllistää yli 200 henkeä viidessä maassa. Vientiä on ollut vuosien saatossa 62 maahan. Konsernille tärkeitä arvoja ovat vastuullisuus, luottamus, rohkeus, joustavuus ja yhteistyö.  

## Historia
Yrityksen perustaneen Iivari Monosen toiminta alkoi sotien jälkeen vuonna 1945 Ilomantsissa, jossa hän aloitti puutavaran sahauksen. Pian sahausliiketoiminta muuttui järeämmän puutavaran kaupaksi. Mononen tunnettiin luotettavana kauppakumppanina. Ensimmäinen 800 kappaleen pylvästoimitus toimitettiin Englantiin vuonna 1952 ja puutavaraliike Iivari Mononen perustettiin. Tätä pidetään myös konsernin syntymävuotena. 

Vuonna 1991 Iivari Mononen laajensi toimintaansa pylväiden kuorinnasta pylväiden kyllästämiseen, ostamalla Nurmeksessa sijaitsevan Höljäkän kyllästämön osaksi yritystä. Seuraavana vuonna 1992 yritys muutettiin osakeyhtiöksi. Myöhempinä vuosina konserniin on ostettu tytäryhtiöitä Suomesta, Ruotsista, Norjasta, Iso-Britanniasta ja Irlannista. Nykyään ?2025) perheyritys kulkee kolmannessa sukupolvessa.

## Lähteet
*https://www.iivarimononen.fi/yritys/
Richard Hausmann

**Richard Hausmann** (28. marraskuuta 1842 Võru – 19. joulukuuta 1918 Tartto, Viro) oli baltiansaksalainen professori Tarton yliopistossa, historioitsija ja arkeologi. Hän julkaisi merkittäviä teoksia Itämerenmaakuntien, osaksi kaukaisempienkin seutujen muinaisuuden valaisemiseksi. Sellaisia ovat historian alalta *Das Ringen der Deutschen und Dänen um den Besitz Estlands bis zum Jahre 1227*, *Archivalische Studien zur livländ. Geschichte. I. Livonica im polnischen Reichsarchiv*. Merkittävin on kuitenkin hänen laaja, Itämerenmaakuntien muinaisesinemuotoja esittävä kuvastonsa, jonka hän toimitti yleisvenäläistä muinaistieteellistä kokousta varten Riiassa 1896. Hän kirjoitti kuvastoon muinaistieteellisen johdannon.

## Lähteet
Aggersund

**Aggersund** on taajama Vesthimmerlandin kunnassa Tanskassa. Taajamassa oli 247 asukasta vuoden 2025 alussa.

## Väestökehitys

## Lähteet

## Aiheesta muualla
Fandrup

**Fandrup** on entinen taajama Vesthimmerlandin kunnassa Tanskassa. Taajamassa oli 204 asukasta vuoden 2019 alussa.

## Väestökehitys

## Lähteet

## Aiheesta muualla
Yksityistietoimitus

**Yksityistietoimitus** on Suomessa maanmittaustoimitus, jossa ratkaistaan yksityistietä koskevia asioita kuten tieoikeus.

Toimituksessa voidaan muun muassa:

* perustaa tieoikeus ja selvittää, kenellä on tieoikeus tai tien muu käyttöoikeus
* perustaa oikeus puutavaran varastointia, autopaikkaa tai venevalkamaa tai -laituria varten
* perustaa näkemäalue tai suoja-alue
* varmistaa tien paikka tai leveys
* siirtää tie
* lakkauttaa tie tai sen osa
* selvittää, onko tie tehty tieoikeuden mukaisesti ja oikean kuntoisena
* määritellä tien kunto ja parantamistarve
* ratkaista korvauskysymyksiä ja erimielisyyksiä

Yksityistietoimituksessa voidaan ratkaista tiekunnan aiemmin päättämä asia. Tiekunnan päätökset eivät sido toimituksessa tehtäviä päätöksiä.

## Suhde muihin maanmittaustoimituksiin
Yksityistietoimituksessa voidaan suorittaa kiinteistönmääritys.

Yksityistietoimituksessa ratkaistava asia voidaan ratkaista myös kiinteistötoimituksen yhteydessä.

## Lähteet
Yksityistielaki

**Yksityistielaki** (560/2018) on Suomessa yksityistienpidon kannalta keskeisin laki. Laki koskee toimitusteitä ja tietyin osin sopimusteitä sekä tieosakkaita ja tiekuntia.

Yksityistielain perusteella annettu *valtioneuvoston asetus yksityisteistä* (1069/2018) tarkentaa lain säädöksiä.

Yksityistielaki astui voimaan vuoden 2019 alusta. Se kumosi aiemman *yksityisistä teistä annetun lain* (358/1962).

## Lähteet

## Aiheesta muualla

* Yksityistielaki (560/2018)
* Valtioneuvoston asetus yksityisteistä (1069/2018)

* Laki yksityisistä teistä (358/1962, kumottu), voimassa 31.12.2018 asti
Joseph d’Haussonville

**Joseph d’Haussonville** () eli **Joseph Othenin Bernard de Cléron, kreivi d’Haussonville** (1809–1884) oli ranskalainen poliitikko ja historioitsija. Hän toimi ensin diplomaattiuralla. Hänet valittiin 1842 edustajakamariin, mutta hän vetäytyi 1848 yksityiselämään. Hän koetti vuoden 1871 rauhan jälkeen saada Elsass-Lothringenista siirtolaisia asettumaan Algeriaan. Hänet valittiin 1878 senaattiin, jossa hän vastusti ankarasti Jules Ferryn koulu-uudistuksia. Hän oli vuodesta 1869 Ranskan akatemian jäsen.

## Teokset
* *Histoire de la politique extérieure du gouvernement français de 1830 à 1848* (1850)
* *Histoire de la réunion de la Lorraine à la France* (1854-59)
* *L’église romaine et le premier empire" (1868-70), „Souvenirs et mélanges*' (1878).

## Lähteet

## Aiheesta muualla
Metsätie

**Metsätie** tarkoittaa Suomen yksityistielaissa sellaista yksityistietä, joka on tarkoitettu pääasiassa metsätalouden kuljetuksiin. Metsätiellä voi olla muutakin liikennettä.

Metsätien tienpidon rahoittaminen eroaa muista yksityisteistä. Tiemaksujen sijaan kaikki varat saadaan kerätä käyttömaksuina niiltä, jotka ovat tietä käyttäneet. Käyttömaksu koskee silloin muutakin käyttöä kuin metsätalouden ajoja. Edellytyksenä on, että tien tieyksiköistä yli puolet täytyy aiheutua metsistä, jos tiellä on tai olisi tieyksikköjärjestelmä.

## Katso myös

* Metsäautotie

## Lähteet
Pueblo-kulttuurit

**Pueblo-kulttuurit** voi tarkoittaa:
* Pueblo-kulttuuri (anasazi), Lounais-Yhdysvaltain arkeologinen kulttuuri
** pueblot, nykyajan alkuperäiskansoja.
* Yhteisnimitys Keidas-Amerikan pueblotyylisiä asumuksia rakentaneille esihistoriallisille kulttuureille:
** pueblot
** hohokamit
** mogollónit.

## Lähteet
Juutinrauman taistelu

**Juutinrauman taistelu** oli Pohjan sodan aikainen meritaistelu Ruotsin ja Alankomaiden välillä 29. lokakuuta 1658. Jacob van Obdamin johtama Alankomaiden laivasto oli matkalla avustamaan ruotsalaisten piirittämää Kööpenhaminaa ja voitti taistelussa Carl Gustaf Wrangelin johtamat ruotsalaiset. Hollantilaisilla oli alusylivoima, mutta taistelu kesti silti yli kuusi tuntia. Ruotsalaisia aluksia upposi kolme ja hollantilaisia yksi. Molempien puolien miestappiot olivat noin 500–600 henkeä. Taistelun seurauksena Kööpenhaminan piiritys onnistuttiin purkamaan.

## Lähteet

## Aiheesta muualla
Vismuttidimetyyliditiokarbamaatti

**Vismuttidimetyyliditiokarbamaatti** ((C3H6NS2)3Bi) on vismutti- ja dimetyyliditiokarbamaatti-ionien muodostama ioniyhdiste. Yhdistettä käytetään kumien vulkanoinnissa vulkanoinninkiihdyttimenä.

## Ominaisuudet, valmistus ja käyttö
Huoneenlämpötilassa vismuttidimetyyliditiokarbamaatti on keltaista tai ruskehtavaa kiteistä ainetta. Yhdiste on käytännöllisesti katsoen veteen liukenematonta, ja liukenee hieman eräisiin orgaanisiin liuottimiin, kuten kloroformiin, tolueeniin tai hiilidisulfidiin.

Vismuttidimetyyliditiokarbamaattia voidaan valmistaa natriumdimetyyliditiokarbamaatin tai tiraamin ja vismuttisuolan kuten vismuttitrikloridin reaktiolla. Toinen vaihtoehto on vismutin ja dimetyyliamiinin kompleksin reaktio hiilidisulfidin kanssa.

Vismuttidimetyyliditiokarbamaattia käytetään vulkanointireaktioita voimakkaasti nopeuttavana aineena muun muassa luonnonkumin ja styreenibutadieenikumien vulkanoinnissa. Näitä tuotteita käytetään muun muassa kaapeleiden pinnoitteina.

## Lähteet
Mickey 17

**Mickey 17** on vuonna 2025 ensi-iltansa saanut tieteiselokuva, jonka on ohjannut eteläkorealainen Bong Joon-ho. Elokuvan käsikirjoitus perustuu Edward Ashtonin kirjaan *[[Mickey7]]*. Elokuva sai Suomen ensi-iltansa 7. maaliskuuta 2025.

## Lähteet

## Aiheesta muualla
*
Sven Salén

**Sven Gustaf Salén** (7. marraskuuta 1890 Borås – 29. lokakuuta 1969 Tukholma) oli ruotsalainen laivanvarustaja ja purjehtija. Hän sai Svenska Dagbladetin kultamitalin vuonna 1927. Berliinin kesäolympialaisissa vuonna 1936 hän sai pronssia kuuden metrin luokassa.
## Lähteet

## Aiheesta muualla
Mäntyharjun kansalaisopisto

**Mäntyharjun kansalaisopisto** on Mäntyharjun kunnan ylläpitämä kansalaisopisto Mäntyharjussa.

Mäntyharjun kansalaisopiston tilat sijaitsevat Mäntyharjun keskustassa osoitteessa Kompantie 22. 

Kansalaisopisto järjestää opetusta useilla eri aloilla, kuten esimerkiksi kielet, kuvataiteet, kädentaidot, liikunta, musiikki, retkeily, teatteri ja yrittäjyys. Lisäksi opisto tarjoaa lapsille ja nuorille taiteen perusopetusta musiikin ja teatterin oppiaineissa.

## Lähteet

## Aiheesta muualla
*Mäntyharjun kansalaisopisto kotisivu
*Kansalaisopisto tarjoaa ammattiopintoja Mäntyharjulla. Yle.
*Omasta yrityksestä haaveilevat nuoret saavat valmennusta Mäntyharjulla.Yle.
Salén

**Salén** on seuraavien henkilöiden sukunimi:

* Dagmar Salén (1901–1980), ruotsalainen kilpapurjehtija
* Sven Salén (1890–1969), ruotsalainen laivanvarustaja ja kilpapurjehtija
Sammisoq

**Sammisoq **on saari eteläisessä Grönlannissa. Sammisoqin pinta-ala on 659 neliökilometriä. Sammisoqissa on yksi sääasema, Ikerasassuaq, mutta siellä ei ole pysyvää asutusta. Sammisoqin korkein kohta, Niaqornaq, on 1546 metriä merenpinnasta.
Andreas Ekström

**Andreas Ekström** (s. 1975) on ruotsalainen toimittaja ja kirjailija. Hän on työskennellyt *[[Sydsvenskan]]issa* vuodesta 1998 ja julkaissut useita kirjoja, jotka käsittelevät digitaalista vallankumousta ja isyyttä.
## Lähteet

## Aiheesta muualla
PrimaTimber

**PrimaTimber Oy** on suomalainen kyllästettyjä puutuotteita valmistava yritys. Se on perustettu vuonna 2003, ja se on osa joensuulaista Iivari Mononen -konsernia.  

## Tehtaat

PrimaTimber omistaa kaksi Joensuussa sijaitsevaa tehdasta: kyllästämö Kuhasalossa ja höyläämö Karhunmäessä. Vuonna 2025 PrimaTimber osti tytäryhtiökseen Wood Support Westermark & Säily Ab:n. Tytäryhtiö on ruotsalainen kestopuuyritys, jonka päämarkkina-alueet ovat Ruotsissa ja Norjassa. Yhtiön tuotantolaitos ja konttori sijaitsee Säfflessä, Värmlannin läänissä, lähellä Karlstadia.

## Historia

PrimaTimber perustettiin vuonna 2003, kun Iivari Monosen toimintaa laajennettiin pylväskaupasta kestopuutuotteisiin. Vuonna 2003 Iivari Mononen osti kaksi joensuulaista kyllästämöä. Toiminta muuttui pian alihankkijasta valmiiden tuotteiden valmistajaksi.  

Vuonna 2018 PrimaTimber osti Karhunmäessä toimineen Joensuun Höyläyspalvelu Oy:n, jolloin puutavaran höyläämisestä tuli osa tuotantoketjua. PrimaTimber on toimittanut tuotteita Pohjoismaiden lisäksi Etelä-Eurooppaan ja Kaukoitään. Ensimmäinen vientimaa oli Norja ja nyt tuotteita on viety yli kymmeneen maahan.  

## Lähteet
*https://www.primatimber.fi/
Brita Appelgren

**Disa Britta Jakobina Appelgren** (21. joulukuuta 1912 Tukholma – 29. lokakuuta 1999 Tukholma) oli ruotsalainen tanssija ja näyttelijä. Hän työskenteli Kuninkaallisessa oopperassa vuosina 1934–1955 ja näytteli 18 elokuvassa.
## Lähteet

## Aiheesta muualla